וילהלם, מרקיז באדן-באדן

וילהלם, מרקיז באדן-באדן (בגרמנית: Markgraf Ludwig Wilhelm von Baden-Baden; 30 ביולי 1593 - 22 במאי 1677), היה מרקיז באדן-באדן בין השנים 1596–1677.

ביוגרפיה
וילהלם נולד ב-30 ביולי 1593 בבאדן-באדן, לאדוארד פורטונאט, מרקיז באדן-באדן ולמריה ואן אייקן, בתם של הברון יובסט ואן אייקן וברברה ממול. בשנת 1594 כבש ארנסט פרידריך, מרקיז באדן-דורלאך את מרקיזות באדן-באדן, ובשנת 1596 ויתר אביו על זכויותיו לטובת וילהלם, אולם וילהלם קיבל את השליטה בנחלותיו רק לאחר תבוסתו של גאורג פרידריך, מרקיז באדן-דורלאך בקרב וימפפן מידי יוהאן ט'סרקלס פון טילי.

בתקופת שלטונו של וילהלם, סבלה באדן מציד מכשפות איום, ובין השנים 1626–1631 נאשמו בכך 244 איש, רובם נשים, ו-231 נידונו ונשרפו.

בשנת 1631 וילהלם איבד את השליטה בנחלותיו לטובת השוודי גוסטב הורן, והוא חזר לשלטון רק לאחר שלום פראג (1635) ושלום וסטפאליה ב-24 באוקטובר 1648. במהלך הלחימה הזו, וילהלם נפל בשבי, אך לא הוכר ושוחרר כחייל רגיל.

ב-22 במאי 1677 מת וילהלם בבאדן-באדן, ונכדו לודוויג וילהלם, מרקיז באדן-באדן עלה לשלטון במקומו.

משפחתו
ב-13 באוקטובר 1624 התחתן וילהלם עם קתרינה אורסולה מהוהנצולרן-הכינגן, בתם של יוהאן גאורג, נסיך הוהנצולרן-הכינגן ופרנציסקה מזאלם-נופוויל, ממנה נולדו לו 14 ילדים:
 פרדיננד מקסימיליאן, נסיך הכתר של באדן-באדן (1625–1669), התחתן עם לואיזה כריסטינה, נסיכת סבויה
 לאופולד וילהלם, מרקיז באדן-באדן (1626–1671)
 פיליפ זיגמונד מבאדן-באדן (1627–1647)
 וילהלם כריסטופר מבאדן-באדן (1628–1652)
 הרמן מבאדן-באדן (1628–1691)
 ברנהרד מבאדן-באדן (1629–1648)
 איזבלה אוגניה קלרה מבאדן-באדן (1630–1632)
 קתרינה פרנציסקה הנרייטה מבאדן-באדן (1631)
 קלאודיה מבאדן-באדן (1633)
 הנרייטה מבאדן-באדן (1634)
 אנה מבאדן-באדן (1634–1708)
 מריה מבאדן-באדן (1636)
 פרנץ מבאדן-באדן (1637)
 מריה יוליאנה מבאדן-באדן (1638)

בשנת 1650 התחתן וילהלם עם מריה מגדלנה מאטינגן-באלדרן, בתם של ארנסט הראשון, רוזן וקתרינה מהולפנשטיין-ויזנשטייג, ממנה נולדו לו 5 ילדים:
 פיליפ פרנץ וילהלם מבאדן-באדן (1652–1655)
 מריה אנה וילהלמינה, מרקיזת באדן-באדן (1655–1701), התחתנה עם הנסיך פרדיננד אוגוסט לאופולד מלובקוביץ', דוכס זאגן
 קרל ברנהרד מבאדן-באדן (1657–1678)
 אווה מבאדן-באדן
 מריה מבאדן-באדן

אילן יוחסין

קישורים חיצוניים

 וילהלם, מרקיז באדן-באדן  בית צרינגן  נולד:30 ביולי 1593 מת:22 במאי 1677 אדוארד פורטונאט מרקיזות באדן-באדן  1596–1677 לודוויג וילהלם

קטגוריה:מרקיזי באדן
קטגוריה:בית צרינגן
קטגוריה:אבירי מסדר גיזת הזהב
קטגוריה:ילידי 1593
קטגוריה:נפטרים ב-1677